तेज प्रताप यादव के वकील यशवंत कुमार शर्मा ने कहा कि तलाक की अर्जी तेज प्रताप की तरफ से उन्होंने दायर की है। फिलहाल आगे क्या होगा उसके बारे में वो नहीं बता सकते हैं। लेकिन ये बात जरूर है कि कहीं न कहीं दोनों लोगों के बीच सामंजस्य की कमी नजर आ रही थी। शर्मा ने कहा, ‘‘मैं ज्यादा जानकारी नहीं दे सकता। मुझे मेरे मुवक्किल ने बताया कि उनके और उनकी पत्नी के बीच सामंजस्य नहीं है और इसलिए वे तलाक चाहते हैं।’’